**ZÁPISNICA Z VYHODNOTENIA SPLNENIA PODMIENOK ÚČASTI**

v zmysle § 40 ods. 12 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len zákon)

**Verejný obstarávateľ:** Stredná odborná škola informačných technológií, Tajovského 30, 974 01 Banská Bystrica

**Predmet zákazky:** **SOŠ IT BB – Obnova školského internátu, pavilón C1 a C2 SO-1.3 Výmena výťahov pavilóny C1, C2**

**Vyhlásené:** vo Vestníku verejného obstarávania č.116/2020 zo dňa 01. 06. 2020 pod značkou oznámenia 20297 - WYP

**Postup:** podlimitná zákazka zadávaná postupom bez využitia elektronického trhoviska podľa § 108 ods. 1 písm. b) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

**Typ zákazky:**  zákazka na uskutočnenie stavebných prác

**Predkladanie ponúk:** 15. 06. 2020, 10:00 hod. elektronicky prostredníctvom komunikačného rozhrania systému Josephine

**Otváranie ponúk:** 15. 06. 2020, 11:00 hod. (online sprístupnením)

Ponuky vyhodnocovala komisia v nasledovnom zložení:

**Ing. Blažej Rybár** zástupca riaditeľa SOŠ IT pre technicko-ekonomickú činnosť

**Ing. Matúš Kutlák** odborný referent pre výstavbu, BBSK

**Mgr. Jana Vašičková** odborná referentka pre verejné obstarávanie, zapisovateľka, BBSK

**Zoznam všetkých uchádzačov, ktorí predložili ponuku v lehote na predkladanie ponúk**

|  |
| --- |
| TREVA s.r.o., Halová 14, 851 01 Bratislava – Petržalka, IČO: 31367291  |

**Zoznam vybratých záujemcov a dôvody ich výberu v užšej súťaži a v rokovacom konaní so zverejnením:**

Neaplikuje sa.

**Zoznam vylúčených uchádzačov alebo záujemcov s uvedením dôvodu ich vylúčenia:**

Neaplikuje sa.

**Zoznam záujemcov, ktorí nebudú vyzvaní na predloženie ponuky alebo na rokovanie s uvedením dôvodu:**

Neaplikuje sa.

Verejný obstarávateľ v zmysle § 55 ods. 1 ZVO vyhodnotil splnenie podmienok účasti podľa § 40 ZVO u uchádzača, ktorý sa umiestnil na prvom mieste v poradí z hľadiska plnenia kritérií (najnižšia cena)

**Vyhodnotenie splnenia podmienok účasti uchádzača, ktorý sa umiestnil na prvom mieste v poradí z hľadiska plnenia kritérií – najnižšia cena:**

**Uchádzač č. 1: TREVA s.r.o., Halová 14, 851 01 Bratislava – Petržalka, IČO: 31367291**

Komisia konštatuje, že uchádzač je zapísaný v zozname hospodárskych subjektov pod registračným číslom 2020/5-PO-F3151 s platnosťou zápisu do 25. 05. 2023. Uchádzač týmto zápisom preukázal splnenie podmienok účasti podľa § 32 ods. 1 ZVO v rozsahu skutočností zapísaných v zozname hospodárskych subjektov. Na preukázanie splnenia podmienok účasti podľa § 32 ods. 1 predložil čestné vyhlásenie v zmysle §114 ods. 1 ZVO a náhľad výpisu zo zoznamu hospodárskych subjektov.

Komisia ďalej konštatuje, že nevie preukázať, či sa uchádzač:

- dopustil v predchádzajúcich troch rokoch od vyhlásenia alebo preukázateľného začatia tohto verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré mu bola právoplatne uložená sankcia,

- dopustil v predchádzajúcich troch rokoch od vyhlásenia alebo preukázateľného začatia tohto verejného obstarávania závažného porušenia profesijných povinností.

Komisia tak konštatuje, že uchádzač preukázal, že spĺňa podmienky účasti podľa § 32 ods. 1 ZVO v plnom rozsahu.

Komisia overovala splnenie podmienky účasti podľa **§ 34 ods. 1 písm. b)** a **g)** ZVO. Uchádzač predložil zoznam piatich uskutočnených prác (výmeny výťahov) za posledných päť rokov, spolu s referenciou na zákazku, ktorú realizoval pre verejného obstarávateľa. Uchádzačom realizované práce na výmene výťahov prevyšovali predpokladanú hodnotu zákazky, čím splnil minimálnu požiadavky stanovenú v súťažných podkladoch.

Komisia konštatuje, že uchádzač predmetnými dokladmi preukázal, že spĺňa podmienku účasti podľa § 34 ods. 1 písm. b) ZVO tak, ako ju verejný obstarávateľ zadefinoval vo vzťahu k tomuto verejnému obstarávaniu, keďže sa jedná práce obdobného charakteru ako je predmet zákazky a hodnota minimálne jednej zákazky bola rovnaká alebo vyššia ako predpokladaná hodnota zákazky. Z dokladov sú zrejmé ceny, miesta a lehoty uskutočnených stavebných prác a skutočnosť svedčiaca o uspokojivom vykonaní stavebných prác z hľadiska technických aj obchodných podmienok je v prípade referencie zverejnená na stránke ÚVO.

Uchádzač predložil na preukázanie splnenia podmienky účasti podľa § 34 ods. 1 písm. g) ZVO:

-zoznam troch osôb s osvedčením na činnosť: oprava vyhradeného technického zariadenia zdvíhacieho

Komisia konštatuje, že predmetnými dokladmi uchádzač preukázal, že spĺňa podmienku účasti podľa § 34 ods. 1 písm. g) ZVO tak, ako ju verejný obstarávateľ zadefinoval vo vzťahu k tomuto verejnému obstarávaniu.

Komisia konštatuje, že uchádzač, ktorý sa po vyhodnotení ponúk na základe kritérií umiestnil na prvom mieste v poradí, splnil podmienky všetky podmienky účasti ako aj požiadavky na predmet zákazky a stal sa úspešným uchádzačom.

**Záverečné stanovisko komisie.**

Komisia overila platnosť zápisov do zoznamu hospodárskych subjektov a skonštatovala, že uchádzač splnil podmienku účasti vo verejnom obstarávaní v zmysle § 32 ZVO. Komisia skonštatovala, že uchádzač predloženými dokumentami preukázal splnenie podmienky účasti podľa § 34 ods. 1 písm. b) a g) ZVO.

Komisia konštatuje, že uchádzač **TREVA s.r.o., Halová 14, 851 01 Bratislava – Petržalka, IČO: 31367291** sa stal úspešným uchádzačom – splnil požiadavky na predmet zákazky, podmienky účasti vo verejnom obstarávaní a jeho ponuka sa z hľadiska plnenia kritéria umiestnila na prvom mieste v poradí..

Členovia komisie s právom vyhodnocovať ponuky:

**Ing. Blažej Rybár** zástupca riaditeľa SOŠ IT pre technicko-ekonomickú činnosť

**Ing. Matúš Kutlák** odborný referent pre výstavbu, BBSK

**Mgr. Jana Vašičková** odborná referentka pre verejné obstarávanie, zapisovateľka, BBSK

V Banskej Bystrici, dňa 17. 06. 2020